runetrust/blame-folketinget-dk huggingface dataset:
Ole Stavad (S), 2004-10-26:
Jeg må desværre sige til hr. Knud Erik Kirkegaard, at jeg mere tror, min tale var præget af betydelig realisme, og så må hr. Knud Erik Kirkegaard selv tolke, om han mener, det er mørket, der breder sig.
Med hensyn til regionerne synes jeg, det er utroligt, at man ikke har påtaget sig noget overordnet ansvar fra forligspartierne, fra regeringen for at sikre, at de, når vi nu får fem – det er regeringens valg, man har valgt fem regioner – så ikke får chancen for, at de alle på et ligeværdigt grundlag er bæredygtige, og at det ikke engang har noget at gøre med, som nogle har forsøgt at sige, at man ville lade frivilligheden råde.
Eksempelvis var der i Vejle en folkeafstemning, som ville flytte Vejle mod nord.
Regeringen valgte sammen med Dansk Folkeparti at trække stregen et andet sted.
Hvad angår hovedstadsregionen, var der en enig henvendelse fra kommuneforeningen i Roskilde Amt om, at de gerne ville høre til hovedstadsregionen.
Men man havde valgt at trække stregen et andet sted.
Det har vi sådan set ikke været ude at kritisere regeringen en hel masse for, fordi vi mener, at hvis der skal være balance, er man også nødt til at påtage sig et overordnet ansvar.
Med hensyn til om der på det område kommer ændringer, når der kommer en ny regering, vil jeg sige, at hvis det var sådan, at statsministeren havde udskrevet valget i forbindelse med åbningen, kunne vi sige, at så havde vi været der, hvor der havde været gode muligheder for det, inden det hele var lagt fast.
Jeg vil heller ikke afvise, at der kan komme ændringer, hvis valget kommer hurtigt.
Men jeg er nødt til at sige, at vi jo selvfølgelig også må respektere, at efterhånden som tingene sker, og tingene lægges fast, så begrænses mulighederne, hvis det er sådan, at det ikke skal skabe de meget store problemer i forbindelse
Thursday, November 11, 2004 4:03 PM med det, der er forudsætningen for alt det, der sker ude i landet i øjeblikket.
Knud Erik Kirkegaard (KF), 2004-10-26:
Bortset fra at hr. Ole Stavad citerede en meget klog politiker, så var det jo en umådelig trist tale, hr. Ole Stavad holdt.
Han optræder som mørkemand, og det synes jeg ikke klæder hr. Ole Stavad.
Der var én meget voldsom anklage mod regeringen og regeringspartierne og forligspartierne, nemlig at man ikke havde gjort regionerne præcis lige store.
En meget voldsom anklage.
Det fører mig frem til mit helt konkrete spørgsmål: Betyder det, at hvis Socialdemokratiet får magt som agt efter næste folketingsvalg – det sker ikke, men altså hvis, det er et helt hypotetisk spørgsmål – vil Socialdemokratiet så ændre den regionsafgrænsning, der ligger i den aftale, der er indgået?
Ole Stavad (S), 2004-10-26:
Det er jo meget specielt, at man skal bruge tiden her i Folketinget på at gentage det, der er sagt for nogle ganske få minutter siden.
Der var præcise angivelser med hensyn til socialområdet, miljøområdet, planlægningsområdet, beskæftigelsesområdet af, at der også skal være ansvar for indtægterne i regionerne.
Det er meget præcist.
Men det er meget svært at være meget præcis med ændringer af noget, vi ikke ved hvad er.
Derfor er det på dele som eksempelvis konsekvenserne på sundhedsområdet, eksempelvis konsekvenserne på socialområdet jo umuligt at sige præcis, hvilke ændringer der skal komme til nogle forslag, som hr. Thulesen Dahl ikke har villet fortælle os om, som regeringen og ministrene ikke har villet fortælle os om.
Lige så snart vi ved, hvad indholdet er i det, hr. Thulesen Dahl har aftalt med regeringen, så ved vi også lige nøjagtig, hvad vores svar er.
På de områder, hvor klarheden er rimelig tydelig, er der også her i dag i min tale givet meget præcise besvarelser på, hvor en ny regering med Socialdemokratiet i spidsen vil lave om.
Kristian Thulesen Dahl (DF), 2004-10-26:
Det afgørende for mig er sådan set heller ikke, om hr. Ole Stavad og hr. Frank Jensen er enige eller ej.
Det afgørende for mig er bare bevidstheden om, at hr. Ole Stavad her altså tegner SocialM009S05500649subh.fm Page 581 Thursday, November 11, 2004 4:03 PM demokratiet, og hr. Frank Jensen gør det også.
Og jeg må have misforstået hr. Frank Jensen i åbningsdebatten.
Det er en ærlig ting, det kan jo ske.
Det, der så står tilbage, er altså, at vi nu i modsætning til det, jeg troede før denne her debat, ikke kan få den præcise angivelse af, hvad Socialdemokratiet vil lave om.
Det henstår fuldstændig i det uvisse, og de, der nu knokler løs ude over det ganske land med at få fuldført denne her reform, herunder en masse gode socialdemokrater, må leve i vished om, at de laver ting om, men hvis Socialdemokratiet kommer til magten, aner man ikke, hvad der vil ske.
Det bygger hr. Ole Stavad så på en logik om, at der er nogle ting, hr. Ole Stavad ikke ved i dag.
Det er jo sådan set ærligt nok, men det betyder også bare, at der ikke er nogen i dag, der kan få svar på, hvad Socialdemokratiet vil ændre.
Det henstår nu i det totalt uvisse.
Ole Stavad (S), 2004-10-26:
Nu skal jeg ikke sige, hvor meget hr. Hald Madsen har lyttet til debatten, men hvis han havde været her og havde hørt efter, så ville han have hørt de klare meldinger.
Derfor sagde jeg eksempelvis også til det præcise spørgsmål, som hr. Hald Madsen stiller, at vi i Folketinget faktisk ikke har kritiseret regeringen for at påtage sig et overordnet ansvar for, at der i de to regioner på den her side af Storebælt bliver en vis balance.
Det er muligt, at man kan finde en socialdemokrat et eller andet sted, der har kritiseret det, men i hvert fald ikke os, der taler på partiets vegne
Problemet er jo, at selv om man kan finde mange, mange gode argumenter for, at Roskilde ville høre naturligt sammen med hovedstaden, så ville det efterlade en Sjællandsregion, eller hvad man nu vil kalde den, som ville blive meget, meget svag.
Regeringen har påtaget sig ansvaret for det.
Vi har sådan set bare appelleret til regeringen og Dansk Folkeparti om, at man påtog sig et tilsvarende ansvar i andre dele af landet.
Jeg skal beklage, at hr. Thulesen Dahl hørte sætningen, at der var ting, der ikke kunne svares på nu, fordi vi ikke kender indholdet i reformen, og at hr. Thulesen Dahl så åbenbart stod af der.
Når hr. Thulesen Dahl læser, hvad det er, jeg har sagt, så havde jeg en række meget præcise angivelser af, hvor det skal laves om.
Men der, hvor vi ikke kender konsekvenserne af regeringens reform, der, hvor vi ikke kender reformen, er det meget svært.
Det er meget svært at stille præcise krav til ændringer af noget, man ikke ved hvad er.
Jeg tror også, hr. Kristian Thulesen Dahl må have været med i nogle af de udvalg, hvor man har prøvet at udfritte forskellige ministre om, hvad indholdet af reformen bliver.
Jeg var selv i Miljøudvalget i sidste uge til et længere samråd med miljøministeren, og det eneste, der var klart dér, var, at miljøministeren stort set har tabt kampen i regeringen.
Regeringen synes, det var pænt at få en klog, nydelig minister ind på ministerbilledet, men de holdninger, hun har, er der blevet kørt hen over af resten af regeringen.
Så der er ikke forskel på det, hr. Frank Jensen har sagt, og det, jeg siger, men vi kan selvfølgelig ikke være præcise, så længe vi ikke ved, hvad Dansk Folkeparti sammen med regeringen vil komme med.
Jens Hald Madsen (V), 2004-10-26:
Nu kan man jo godt høre talerne uden fysisk at være til stede i salen.
Det kan teknisk lade sig gøre.
Det, der er interessant, er at påtage sig ansvar, for det, der sker, er jo, at Socialdemokratiet inklusive hr. Ole Stavad sår tvivl om den fremtidige struktur, der skal være for kommunerne.
Der bliver sået tvivl om det, når man siger, at det er en dårlig løsning at gøre det på den måde.
Derfor mangler vi de klare meldinger.
Vil man lave om på Roskilde Amts status i forhold til hovedstadsregionen?
Vil man lave om i Nordjylland?
Det er da meget simpelt at gå ud at sige klart og tydeligt, at det laver vi om på.
Men det kan hr. Ole Stavad ikke, for hr. Ole Stavad vil prøve både at sige, at det er for dårligt, at man vil lave om på det, og alligevel sige, at det nok ikke kan ske i denne her omgang, hvis det bliver efter nytår.
Marianne Pedersen (V), 2004-10-26:
Det bliver deres opgave at sørge for, at der sker en udvikling
Det er kommunerne, der laver planlægningen for den kommune, de nu råder over, men der vil blive den overordnede sammenhæng via regionerne, og derudover vil der være det nationale overblik, som ikke vil blive mindre, end det er i dag, og i hvert fald vil være på samme niveau.
Line Barfod (EL), 2004-10-26:
Spørgsmålet om Mariager Kommune og folks ret til folkeafstemning kommer hr. Kristian Thulesen Dahl jo snart til at skulle tage stilling til, da både SF og vi har fremsat beslutningsforslag om, at borgerne skal have ret til en folkeafstemning, når der er et tilstrækkelig stort antal, der kræver det, netop for at man ikke skal kunne trække beslutninger ned over hovedet på folk.
Hr. Kristian Thulesen Dahl sagde flere gange, at det, som Dansk Folkeparti ønsker med strukturreformen, er at give borgerne en bedre service og en bedre sammenhæng.
For en uge siden var jeg sammen med en række andre kolleger herindefra, også fra Dansk Folkeparti, til møde i Hedensted, hvor den ene borger efter den anden fortalte om, hvor dårligt de bliver behandlet i sociale sager.
Det, mange af dem sagde, var, at de simpelt hen ikke kunne forstå, hvorfor man med strukturreformen ønsker at lægge endnu mere af socialområdet ud til kommunerne, når de i forvejen mange steder ikke er i stand til at varetage det.
Kristian Thulesen Dahl (DF), 2004-10-26:
Hvis hr. Ole Stavad var kommet til et berømt møde der i juni måned, kunne det jo være, at hr. Ole Stavad også havde siddet med i forbindelse med udmøntningen og også havde haft indflydelse på, hvordan man skulle tackle den slags sager.
Når jeg i mit første svar til hr. Ole Stavad baserede mit svar på, hvilke principper jeg lægger til grund for min vurdering i sådan en sag og andre sager – og jeg mener nu, at der godt kan findes nogle eksempler af den karakter – så er det jo, fordi jeg gerne vil give udtryk for, hvad min politiske holdning sådan generelt er til sådan noget.
Altså i forhold til, at der pågår en lokal diskussion – og der er nogle kommuner, hvor den er ret hed, og hvor man stadig væk søger indflydelse på de politikere, man jo har valgt til at varetage kommunens interesser – så synes jeg simpelt hen, det er et forkert tidspunkt at blokere sådan en debat på.
Den skal have lov til at køre.
Så skal de komme med deres vurdering, og så skal vi tage stilling, hvis der er en opgave at tage stilling til.
Ole Stavad (S), 2004-10-26:
Når jeg spørger hr. Thulesen Dahl på et så konkret grundlag, så er det jo for at prøve at få en oplevelse af, om det er noget, der spiller ind, når ministeren, og jeg går ud fra, at det bliver med hr. Thulesen Dahls tilslutning, endeligt skal godkende kortet.
Hvis der er eksempler, hvor der er truffet beslutninger med meget snævert flertal, som vi har set i Mariager – og der findes mig bekendt ikke andre eksempler ud over landet, hvor man har arrangeret en frivillig folkeafstemning med en så massiv opbakning, der er kommet med så præcise og meget klare signaler – kunne hr. Thulesen Dahl måske alligevel bidrage til en løsning af den konflikt, hvis det var sådan, at han i dag ville signalere, at det er noget, der spiller ind på afgørelsen af, om man bare uden videre skal blåstemple den indstilling, der kommer fra det snævre flertal.
Det er jo egentlig det, der er spørgsmålet.
Uanset hvor snævert flertallet er, uanset hvad det er for en proces, der har været forud, skal de M009S05500649subh.fm Page 590
Thursday, November 11, 2004 4:03 PM kommuner, der kommer med indstillinger, så påregne, at Dansk Folkeparti sætter stempel på og siger at det er i orden, så er det ligegyldigt, om folk har ...
Kristian Thulesen Dahl (DF), 2004-10-26:
Ja, vores holdning er jo krystalklar.
Det er en anbefaling af, at man gennemfører reelle folkeafstemninger i kommunerne.
Vi har jo anerkendt frivillighedsprincippet på den måde, at det også er i kommunalbestyrelsen, man vedtager, om man i givet fald afholder sådan en folkeafstemning.
Vi ser da også meget gerne, at man i sådan en folkeafstemning får afdækket de forskellige synspunkter, der kan være inden for en kommunegrænse, så man får taget højde for det, som hr. Ole Stavad jo netop rejser, og som også gør sig gældende i en række andre kommuner.
Hvis man gør det og følger den anbefaling, kan det jo sagtens afstedkomme, at man så også når frem til, at kommunalbestyrelsen i nogle situationer anbefaler en deling af kommunen.
I og med at vi tænker på, at der her skal laves en struktur, der jo gerne skulle holde i rigtig mange år, så er det da med at sikre en struktur, der i så høj grad som muligt i det kommunale landskab bygger på folks følelser af tilhørsforhold og ikke på, hvad man med et snævert flertal kan køre igennem.
Ole Stavad (S), 2004-10-26:
Jeg vil også godt spørge lidt til frivilligheden.
For det er vel en sandhed, at Dansk Folkeparti har været dem, der har været stærkest i troen på, at det her skulle ske, specielt når vi taler om kommunerne, på frivilligt grundlag, og de var vel da i en tidligere fase inde på, at det kun var ved folkeafstemninger, man kunne lægge kommuner sammen.
Og der har man så taget privat eller frivilligt initiativ til at lave en folkeafstemning, hvor op imod halvdelen, mellem 40 og 50 pct., af borgerne faktisk stemte.
Gælder frivilligheden set gennem Dansk Folkepartis optik, nu efter at man har indgået aftalen, også de byrådsmedlemmer, som ikke har ønsket dialogen med borgerne – hvilket man glædeligvis har de fleste steder?
Kristian Thulesen Dahl (DF), 2004-10-26:
Lige til det første: Hvis to kommuner vil slå sig sammen, og de ligger i hver sin region, så skal der selvfølgelig tages stilling til, i hvilken region den nye kommune skal placeres.
Det skal baseres på frivillighed, om de to kommuner vælger at slå sig sammen.
Hvad angår det andet spørgsmål om faglighed for de mest udsatte grupper i vores samfund, er det mig fuldstændig magtpåliggende at slå fast over for hr. Arne Toft, at vi laver det, vi gør, med henblik på at give de grupper i vores samfund bedre vilkår, end de har i dag.
Bedre vilkår!
Derfor er det jo noget af det allerallervigtigste også i forbindelse med den udmøntning, vi laver på området.
Jeg har før sagt, at størstedelen af det arbejde, vi her har med at gøre, jo ligger foran os.
Det er jo det praktiske håndværk, det er det praktiske arbejde med at få det her lavet.
Det ville være fuldstændig absurd, hvis man troede, at nogen i Folketinget i virkeligheden kunne slippe af sted med overhovedet at have ønske om at ville lave forholdene ringere for de her grupper.
Vi laver sådan set det, vi gør, for at lave det bedre, og det er det, vi er optaget af.
Arne Toft (S), 2004-10-26:
Der er jo ikke noget sammenhæng i det, for man kan jo ikke lægge to kommuner sammen, når den ene skal ligge i Nordjylland og den anden ligge i midtregionen.
Det kan ikke lade sig gøre.
Så det er noget pjat.
Jeg vil også godt stille hr. Kristian Thulesen Dahl et andet spørgsmål: Der bliver talt meget om fagligt bæredygtige miljøer.
Det er også tidligere i dag blevet sagt flere gange, at når institutioner bliver flyttet fra amtsligt regi til kommunalt regi, så bevarer man jo den faglige ekspertise, der er i institutionerne.
Jeg deltog for en lille uge siden i et møde i Nordjyllands Amt med forældre til de allersvageste, de multihandicappede, de handicappede, der ikke selv kan gå, der ikke selv har et sprog.
En del af den faglige bæredygtighed ligger på amtsgården, hos nogle ganske få personer, som altså ikke kan følge med ud i den enkelte kommune.
Det er mit og deres problem.
Er det ikke også noget, hr. Thulesen Dahl tænker over?
Der er en udligning til hovedstaden på 90 pct., til amterne på 80 pct. og til kommunerne på 50 pct. Giver det ikke et problem, at kommunerne skal overtage udgifterne, men kun har en udligning på 50 pct.?
Der bliver efter min mening meget, meget stor forskel på, hvad den enkelte kommune kan.
M009S05500649subh.fm Page 589
Kristian Thulesen Dahl (DF), 2004-10-26:
Den frivillighed, vi har kæmpet for, skal være reel, og det er med hensyn til sammenlægninger af kommuner.
Arne Toft (S), 2004-10-26:
Vi har i dag hørt af hr. Kristian Thulesen Dahl, vi har også hørt det tidligere, vi har hørt det fra Dansk Folkeparti gennem hele debatten, at man har lagt vægt på frivillighed.
Det bør bygge på frivillighed.
Det bliver gentaget og gentaget og gentaget.
Hvor meget frivillighed har der været i, at man har sagt til kommunerne i Roskilde Amt, at de skal den anden vej altså i regionen mod Vestsjælland og mod Lolland-Falster?
Hvor meget frivillighed har der været for Morsø Kommune, når man har sagt, at den skal til Nordjylland?
Morsø Kommune var meget langt mod en sammenslutning med Sallingsund, men sammenslutningen gik sig en tur, da Sallingsund ikke ønskede at komme til Nordjylland.
Men de må selv vælge.
Hvor meget frivillighed er der i det?
Bør Dansk Folkeparti ikke sige, at de vil have frivillighed, når det er en mulighed, og ellers diktat?
Kristian Thulesen Dahl (DF), 2004-10-26:
Det er jo sådan set bare et forsøg på at være ærlig.
Jeg tror, at den politiske diskussion, vi har, hvor vi er uenige om vigtigheden af også at bevare små sygehuse, vil fortsætte.
Den er fuldstændig uafhængig af det her, og det betyder, hvis vi kigger historisk på det, at der er blevet nedlagt små sygehuse, og at vi stadig væk bliver nødt til at kæmpe imod nedlæggelsen af små sygehuse.
Vores håb er så, at når der viser sig politisk flertal rundtomkring for at nedlægge et lille sygehus, så vil nogle af de funktioner, som man kommer til at mangle lokalt, fordi det lille sygehus er blevet nedlagt, kunne etableres i form af sundhedscentre, som vi håber kan myldre frem over Kommunedanmark og dermed give en større lokal tryghed i forhold til de basisfunktioner, som er blevet nedlagt med det lille sygehus.
Vi forestiller os jo et sundhedscenter, hvor man kan kombinere mange forskelligartede ydelser af dem, man tilbyder en patient, og hvor lægeekspertise, praktiserende læger, fysioterapeuter, kiropraktorer kan have til huse.
Der kan være mange forskellige faggrupper i sådan et sundhedscenter, der vil kunne komme ind og yde hjælp til mennesker, der har hjælp behov, og det vil kunne etableres meget lokalt.
Aage Frandsen (SF), 2004-10-26:
Skal jeg forstå svaret sådan, at Dansk Folkeparti forventer, fordi man har taget alle de der forbehold nu, at antallet af sygehuse, der bliver nedlagt i fremtiden, vil blive større, når vi har regionerne, end da vi havde amterne?
Kristian Thulesen Dahl (DF), 2004-10-26:
Kampen om, hvordan sygehusstrukturen skal være, er fuldstændig uafhængig af, om man har amterne i dag eller regionerne fremover.
Der vil fortsat være en politisk diskussion, hvor de politiske partier har forskellige synspunkter på, om det er rigtigt at placere en sygehusstruktur på mange små enheder eller på nogle ganske få store, og jeg er ikke spor i tvivl om, at også forligspartierne har meget forskellige indgangsvinkler til det.
Vi har en større forkærlighed for de små sygehuse og deres funktion, end jeg tror de øvrige forligspartier har.
Når kommunerne skal have et større ansvar på sygehusområdet og altså skal betale, så har de en langt større interesse i at iværksætte både forebyggelse og genoptræning.
Vi har så fået skrevet ind i aftalen, at det i meget høj grad sker via sundhedscentre, som kan blive et omdrejningspunkt for lokalt at tilbyde nogle af de grundfunktioner, som man taber ved nedlæggelsen af et lille lokalt sygehus.
Derfor vil vi også presse på både i finanslovforhandlingerne og på anden vis, også i den samling, vi er inde i, for at få oprettet nogle sundhedscentre som et forsøg, hvor staten engagerer sig for lige præcis at vise, at der kan vokse noget frem hernedefra, som kan blive flot, og tilbyde nogle patientgrupper det, de mister ved, at M009S05500649subh.fm Page 588
Thursday, November 11, 2004 4:03 PM det lokale sygehus desværre i nogle situationer bliver nedlagt.
Aage Frandsen (SF), 2004-10-26:
Man skal selvfølgelig ikke skose eller bebrejde et parti, at det får gennemført sin politik
, så når der er nogle, der siger, at det ikke var inddraget i valgkampen, så går det jo ikke på Dansk Folkeparti, det går heller ikke på Det Konservative Folkeparti, og så er det kun ét parti, det kan gå på.
Hr. Kristian Thulesen Dahl siger, at nu har man fået afskaffet amterne, men de er jo ikke helt afskaffet.
De er i hvert fald opstået igen i form af regioner.
Der vil jeg så godt spørge, om Hr. Kristian Thulesen Dahl tror, at de kommende regioner vil være bedre til at sikre noget af det, som Dansk Folkeparti har været meget optaget af, nemlig de små sygehuse.
Tror man f.eks., at man i det område, hvor hr. Kristian Thulesen Dahl både bor og også er valgt, som bliver det samme regionsområde, i højere grad vil sikre de små sygehuse, der ligger forskellige steder på Fyn, Sydfyn eller dele af det vestlige Jylland?
Tror man, man bliver bedre til det i fremtiden?
Vil det sige, at hvis nu der bliver nedlagt nogle sygehuse i de regioner, så vil Dansk Folkeparti ikke skælde ud, som man tidligere gjorde, når amterne nedlagde sygehuse?
Eller hvad vil man gøre i fremtiden?
Kristian Thulesen Dahl (DF), 2004-10-26:
Først skal jeg takke hr. Ole Stavad for at have bragt Dansk Folkeparti i regering.
Han sagde, at den samlede opposition havde været modstander af det her.
Nå, spøg til side.
Det, jeg skal spørge hr. Ole Stavad om, er, om der i virkeligheden ikke var noget afgørende nyt i hans tale sammenholdt med f.eks. hr. Frank Jensens ordførerindlæg under åbningsdebatten.
Det, jeg hørte hr. Ole Stavad sige, og jeg skyndte mig at skrive det ned, så jeg tror, jeg fik nogenlunde fat på det, var, at Socialdemokratiets præcise svar på de nødvendige ændringer i forhold til det, der er lavet, må afvente, og så kom hr. Ole Stavad med en række ting.
Og der var jo en helt afgørende forskel på det og så det, hr. Frank Jensen sagde under åbningsdebatten, for der gjorde hr. Frank Jensen meget ud af at fortælle os – jeg spurgte meget kontant om det hen omkring midnatstid, tror jeg, det var – at Socialdemokratiet lige præcis vidste, hvad det var, man ville lave om.
Hr. Ole Stavad åbner nu en ladeport for mulige ændringer, og jeg skal bare bede hr. Ole Stavad bekræfte, at der er den her helt afgørende forskel på det, vi tidligere har hørt, og så det, hr. Ole Stavad er bannerfører for på Socialdemokratiets vegne her i dag.
Ole Stavad (S), 2004-10-26:
Jeg er helt enig med hr. Hald Madsen i, at man kan være mange steder i det her hus og lytte til debatten, selv om man ikke sidder i salen.
Men hr. Hald Madsens begrundelse for spørgsmålet indicerede, at hr. Hald Madsen nok ikke havde lyttet.
Det var baggrunden og ikke hans manglende tilstedeværelse.
Jeg var faktisk meget præcis netop for at fjerne usikkerheden.
Hvis jeg må gentage det, jeg sagde: Som tiden går, må vi acceptere, at de geografiske grænser, som de nu er ved at blive aftalt ud over landet, kommer til at ligge fast. Alt andet vil skabe helt kaotiske tilstande, som intet ansvarligt parti kan tage ansvaret for.
Thursday, November 11, 2004 4:03 PM
der og forhandler om, hvordan den nye kommunestruktur skal se ud.
Vi har faktisk gjort alt for at være hjælpsomme, så den del ikke var præget af usikkerhed, men af sikkerhed.
Arne Toft (S), 2004-10-26:
Vi kender jo nok alle sammen en statsminister, som kom til at sige noget omkring efterlønnen før et valg, og vi husker måske også alle bagefter.
Jeg vil godt spørge fru Marianne Pedersen om noget, som jeg ofte bliver spurgt om, når man drøfter de her ting i kommunerne, og det er om økonomien.
Ministeren har sagt lidt om det, men ministeren har gjort det ganske klart, at regionerne og amterne intet har med hinanden at gøre.
Jeg vil godt spørge fru Marianne Pedersen: Hvem overtager i den nye struktur den gæld på i nærheden af 9 mia. kr., som amterne har?